ེག་ཤར་འགྲོས་སུ་བཀོད་པ། གཙོ་བོའི་སྔགས་མཐར།  ཕཊ྄་ཛཿ ཞེས་པས་གཙོ་བོའི་ཐུགས་ཀ་ནས། །གཉིས་པའི་རྣམ་པས་ལས་ལ་འཇུག་པར་མོས། རྡོར་དྲིལ་ལས་སྔགས་ཀྱིས་བསང་སྟོང་པར་སྦྱངས།  ཧཱུྃ་ལས་བྱུང་བའི་རྡོ་རྗེ་ཐབས་ཀྱི་བདག །ཨོཾ་མ་ཧཱ་བཛྲ་ཧཱུྃ། ཨཱཿལས་དྲིལ་བུ་ཤེས་རབ་ཆོས་སྒྲ་སྒྲོགས། ཨོཾ་དྷརྨ་གྷཎྜེ་ཨཱཿ གཉིས་ཀ་དོན་དམ་བྱང་ཆུབ་སེམས་ཀྱི་ངང་། ཨོཾ་སརྦ་ཏ་ཐཱ་ག་ཏ་མ་ཧཱ་ཨ་ནུ་རཱ་ག་ཎ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། རྡོ་རྗེ་གསོར་ཞིང་དྲིལ་འཁྲོལ་འཁྱུད་རྒྱས་མཚོན། །དགང་དང་བླུགས་གཟར་ལས་སྔགས་ཀྱིས་བསང་སྦྱངས།  སྟོང་པའི་ངང་ལས་ཧཱུྃ་ཡིག་ལས་བྱུང་བའི། །མཚན་ཉིད་རབ་རྫོགས་ཤེས་རབ་དགང་གཟར་དང་། །ཐབས་ཀྱི་ངོ་བོ་བླུགས་གཟར་ཟུང་འཇུག་པས། །བདེ་ཆེན་འདུ་འབྲལ་མེད་པའི་རང་བཞིན་གྱུར། ། ཕྱི་ནང་མཆོད་རྫས་ལས་ཀྱི་གཞུང་ལྟར་བརླབ། སྲེག་རྫས་རྣམས་ལ་རྡོ་རྗེའི་རྒྱས་རེག་ལ།  ཨོཾ་སྭ་ཧཱ། ཡམ་ཤིང་ལ།  ཨོཾ་ཨ་སྭཱ་ཧཱ། ཞུན་མར་ལ།  ཨོཾ་ཤྲཱིཾ་སྭཱ་ཧཱ། འབྲུ་རྣམས་ལ།  ཨོཾ་ཛེཾ་སྭཱ་ཧཱ། རྫས་གཞན་རྣམས་ལ།  ཨོཾ་ཀུ་རུ་ཀུ་རུ་སྭཱ་ཧཱ། རྫས་རྣམས་མ་དག་ཉེས་སྦྱངས་སྟོང་པའི་ངང་། །བྷྲཱུྃ་ཡིག་ཡོངས་གྱུར་ལས་མཐུན་སྣོད་རྣམས་སུ། །ཨོཾ་ཨཱཿཧཱུྃ་ལས་ཟག་མེད་མཆོད་པའི་རྫས། །དྲག་པོའི་ལས་ཀུན་སྒྲུབ་པའི་ནུས་ལྡན་གྱུར། །ཨོཾ་ཨཱཿཧཱུྃ། བཤན་པའི་ཁྱིམ་ནས་བླང་བའི་མེ་སྦར་ལ།  ཧཱུྃ། སྐྱེ་མེད་ཆོས་དབྱིངས་རྣམ་པར་དག་པའི་ངང་། །འགག་མེད་རང་རྩལ་རོལ་པ་ལས་བྱུང་བའི། །སྒྱུ་འཕྲུལ་ཡེ་ཤེས་ཆེན་པོའི་མེ་སྦར་བས། །དྲག་པོའི་ཕྲིན་ལས་མ་ལུས་མྱུར་འགྲུབ་ཤོག །ཛྙཱ་ན་ཛྭ་ལ་རཾ། རླུང་གཡབ་ཀྱིས་བསྐུལ།  ཧཱུྃ་ཧཱུྃ་ཧཱུྃ་ཞེས་བརྗོད། དེ་ནས་ཀུ་ཤའི་ཆུན་པོ་བསང་སྦྱང་ལ།  ཨོཾ། ཀུ་ཤ་འདི་ནི་གཙང་ཞིང་དགེ །ས་ལས་སྐྱེས་པ་འདབ་མའི་སྙིང་། །དཀོན་མཆོག་གསུམ་པོ་མཉེས་བྱེད་ཅིང་། །ཚངས་པ་ལྷ་རྣམས་དག་བྱེད་ཡིན། །བདག་གི་བགེགས་རྣམས་ཐམས་ཅད་ནི། །མ་ལུས་བརླག་པར་མཛད་དུ་གསོལ།། སྭཱ་ཧཱ། ལན་ལྔ་བརྗོད་པས་ཐབ་ཏུ་བཀྲམ། དེ་ནས་མེ་ཐབ་སྔགས་ཀྱིས་བསང་སྦྱང་ལ།  མེ་ཐབ་མི་དམིགས་སྟོང་པའི་ངང་ཉིད་ལས། །ཧྲཱི་ལས་ཐབ་ཁུང་གྲུ་གསུམ་ནག་ལ་རྩུབ། །ཚད་དང་མཚན་ཉིད་ཡོངས་སུ་རྫོགས་པའི་དབུས། །ལྕགས་འཁོར་ལྟེ་བར་རལ་གྲི་ཨཾ་མཚན་མཐིང་། །ཡོངས་གྱུར་མེ་ལྷ་མཐིང་ནག་ཁྲོ་གཏུམ་འབར། །སྦྲུལ་དང་ཐོད་སྐམ་རུས་པའི་རྒྱན་གྱིས་སྤྲས། །ཕྱག་གཉིས་འབར་བའི་རལ་གྲི་མེ་ཐབ་འཛིན། །ར་སྐྱེས་སྟེང་དུ་ཕྱེད་སྐྱིལ་རོལ་པས་བཞུགས། །གནས་གསུམ་འབྲུ་གསུམ་མཚན་པའི་འོད་ཟེར་དང་། །བདག་གི་ཐུགས་འོད་ལྕགས་ཀྱུས་ཤར་ལྷོ་ནས། །མེ་ལྷ་འཁོར་བཅས་སྤྱན་དྲངས་ས་མཱ་ཛཿ དམ་ཚིག་ཕྱག་རྒྱས་གཡབ་ཅིང་སྤྱན་འདྲེན་པ།  ཧཱུྃ། དད་པ་དང་ནི་དམ་ཚིག་གིས། །ཚུར་གཤེགས་ཚུར་གཤེགས་འབྱུང་པོ་ཆེ། །མེ་ལྷའི་རྒྱལ་པོ་དྲང་སྲོང་མཆོག །སྲེག་བླུགས་མཆོད་པ་བཞེས་སླད་དུ། །འདི་ཉིད་དུ་ནི་གཤེགས་སུ་གསོལ། །ཨོཾ་ཨགྣ་ཡེ་ཨེ་ཧྱ་ཧེ། ཕྱི་འབྲང་བགེགས་རྣམས་ཧཱུྃ་བཞིའི་སྔགས་ཀྱིས་བསྐྲད།  ཛཿཧཱུྃ་བཾ་ཧོཿ པདྨ་ཀ་མ་ལཱ་ཡེ་སྟྭཾ། ན་མོ་ན་མ་མི། དབྱེར་མེད་བསྟིམ་ཞིང་གདན་འབུལ་ཕྱག་ཀྱང་འཚལ།  ཨོཾ་ཨགྣི་དཱེ་ཝ་ས་པ་རི་ཝཱ་ར་ཨརྒྷཾ་པྲ་ཏཱིཙྪ་ཡེ་སྭཱ་ཧཱ། པཱ་དྱཾ་ནས་ཤབྡའི་བར་གྱིས་མཆོད་ཅིང་བྱོན་སྐྱེམས་ནི།  མེ་ལྷའི་ལྗགས་ལ་ཧཱུྃ་དང་གཟར་བུའི་ཁར། །རྃ་གྱིས་མཚན་པས་སྲེག་བླུགས་བདུད་རྩིའི་རྒྱུན། །ཕུལ་བས་མཉེས་ཤིང་ཕྲིན་ལས་སྒྲུབ་པར་བསམ།  ཨོཾ་ཨགྣ་ཡེ་སྭཱ་ཧཱ། བདུན་གྱིས་དགང་ལ་སྤེལ་བའི་སྔགས་འདིས་འབུལ།  ཨོཾ་ཨགྣ་ཡེ་ཨ་དཱེ་བྱ་ཨ་དཱེ་བྱ་མ་ཧཱ་ཤྲཱི་ཧ་བྱ་ཀ་བྱ་བ་ཧྣ་ཡེ་སྭཱ་ཧཱ། ལན་གསུམ་ཕུལ་མཐར་འདོད་པའི་དོན་གསོལ་བ།  ཧོཿ དྲང་སྲོང་མེ་ལྷ་འཁོར་དང་བཅས་པ་རྣམས། །སྲེག་བླུགས་བདུད་རྩིའི་མཆོད་པ་འདི་བཞེས་ལ། །བསྟན་དགྲ་གནོད་བྱེད་དམ་སྲི་འགོང་པོ་དང་། །བྱད་མ་རྦོད་གཏོང་བསམ་ངན་སྦྱོར་རྩུབ་འཆང་། །ཉམས་པ་བདུན་དང་ཞིང་བཅུ་ཚངས་པའི་དགྲ། །མ་ལུས་དྲག་པོའི་ལས་ཀྱིས་ཚར་ཆོད་ཅིག ། དེ་ནས་རྫས་རྣམས་རིམ་པས་འབུལ་བ་སྟེ། རྫས་སྔགས་སོ་སོའི་མཇུག་ཏུ་ཤམ་བུ་ནི། ཡམ་ཤིང་།  ཨོཾ་བོ་དྷི་བྷྲིཀྵ་ཡ་དགྲ་བགེགས་གནོད་བྱེད་མཱ་ར་ཡ་ཕཊ྄༔ མར་ཁུ། ཨོཾ་ཨགྣ་ཡེ་དགྲ་བགེགས་གནོད་བྱེད་མཱ་ར་ཡ་ཕཊ྄༔ ཏིལ། ཨོཾ་སརྦ་པཱ་པཾ་ད་ཧ་ན་བཛྲ་ཡ་དགྲ་བགེགས་གནོད་བྱེད་མཱ་ར་ཡ་ཕཊ྄༔ ཟས་མཆོག ཨོཾ་སརྦ་སམྤ་དེ་དགྲ་བགེགས་གནོད་བྱེད་མཱ་ར་ཡ་ཕཊ྄༔ འབྲས།  ཨོཾ་བཛྲ་པུཥྚ་ཡ་དགྲ་བགེགས་གནོད་བྱེད་མཱ་ར་ཡ་ཕཊ྄༔ སོ་བ།  ཨོཾ་བཛྲ་བི་ཛཱ་ཡེདགྲ་བགེགས་གནོད་བྱེད་མཱ་ར་ཡ་ཕཊ྄༔ ནས།  ཨོཾ་མ་ཧཱ་བེ་གཱ་ཡེ་དགྲ་བགེགས་གནོད་བྱེད་མཱ་ར་ཡ་ཕཊ྄༔ སྲན་མ།  ཨོཾ་མ་ཧཱ་བ་ལཱ་ཡེ་དགྲ་བགེགས་གནོད་བྱེད་མཱ་ར་ཡ་ཕཊ྄༔ གྲོ།  ཨོཾ་བཛྲ་གྷསྨ་རི་ཡེ་དགྲ་བགེགས་གནོད་བྱེད་མཱ་ར་ཡ་ཕཊ྄༔ དཱུརྺ།  ཨོཾ་བཛྲ་ཨཱ་ཡུ་ཥེ་དགྲ་བགེགས་གནོད་བྱེད་མཱ་ར་ཡ་ཕཊ྄༔ ཀུ་ཤ ཨོཾ་ཨ་པྲ་ཏི་ཧ་ཏ་བཛྲ་ཡེ་དགྲ་བགེགས་གནོད་བྱེད་མཱ་ར་ཡ་ཕཊ྄༔ ཤིང་ཐོག ཨོཾ་བཛྲ་ཥི་བཱ་ཡ་དགྲ་བགེགས་གནོད་བྱེད་མཱ་ར་ཡ་ཕཊ྄༔ རྫས་གཞན།  ཨོཾ་ཨཱ་ཧ་ར་ཨཱ་ཧ་ར་སརྦ་བིདྱཱ་དཱ་ར་བཛྲ་པཱུ་ཛི་ཏེ་ཨཱཿཧཱུྃ། སོ་སོར་གྲངས་བསགས་སྤེལ་ཚིག་གོང་ལྟར་སྦྱར། རྫས་རྣམས་ཕུལ་རྗེས་འདོད་པའི་དོན་གསོལ་བ།  ན་མོ། རིག་པའི་རྒྱལ་པོ་དྲང་སྲོང་འཁོར་བཅས་ལ། །སྲེག་བླུགས་བདུད་རྩིའི་མཆོད་པ་ཕུལ་བའི་མཐུས། །གང་བཅོལ་ལས་རྣམས་ཐོགས་མེད་སྒྲུབ་པ་དང་། །སྲེག་རྫས་ལྷ་ཡི་ཞལ་དུ་འབུལ་བྱེད་ཅིང་། །མེ་ཉིད་ཡེ་ཤེས་ངོ་བོར་བྱིན་རླབས་ནས། །བསྟན་དགྲ་དམ་སྲི་བྱད་མ་རྦོད་གཏོང་སོགས། །ཕ་རོལ་བསམ་སྦྱོར་རྩུབ་པའི་དགྲ་དང་བགེགས། །རྩད་ནས་བརླག་པའི་ཕྲིན་ལས་མཛད་དུ་གསོལ། ། སེ་གོལ་དང་བཅས།  བཛྲ་མུཿབརྗོད་པས།  ཡེ་ཤེས་མེ་ལྷ་ཐབས་ཀྱི་ཤར་ལྷོར་གཤེགས། དེ་ནས་འཇིག་རྟེན་འདས་པར་མཆོད་པའི་རིམ།  དམ་ཚིག་མེ་ལྷའི་ལྟོ་བ་འབྱམས་ཀླས་དབུས། །སྣ་ཚོགས་པདྨ་འབུམ་བརྡལ་རྒྱ་གྲམ་སྟེང་། །བྷྲཱུྃ་ལས་རིན་ཆེན་ལས་གྲུབ་གཞལ་ཡས་ཁང་། །ཚད་དང་མཚན་ཉིད་ཡོངས་རྫོགས་དག་ཅིང་གསལ། །རིན་ཆེན་རྒྱན་དང་འདོད་ཡོན་མཆོད་སྤྲིན་གཏིབས། །དེ་དབུས་རིན་ཆེན་ཟུར་བརྒྱད་ལྟེ་བ་དང་། །ལྷ་གནས་སོ་སོར་པདྨ་ཉི་ཟླའི་སྟེང་། ། སྲེག་རྐྱང་ལྷ་བསྐྱེད་སྤྱན་འདྲེན་མཆོད་བསྟོད་དང་། སྒྲུབ་མཆོད་འབྲེལ་སྐབས་ཡེ་ཤེས་སྤྱན་འདྲེན་པ།  ཨོཾ་གུ་རུ་དྷེ་ཝ་དྷ་ཀི་ནི་ས་པ་རི་ཝཱ་ར་བཛྲ་ས་མ་ཡ་ཛཿ ཧཱུྃ་ཧྲཱིཿ སྔོན་གྱི་བསྐལ་པའི་སོགས། སྤྱན་འདྲེན་སྔགས་བཅས་ཚོམ་བུ་གདན་དྲངས་ལ། གཙོ་བོའི་སྔགས་དང་སྤྱི་དྲིལ་ཛབ྄་ཀྱི་མཐར།  ཛཿཧཱུྃ་བཾ་ཧོཿ ས་མ་ཡ་སྟྭཾ། ཚོམ་བུ་ཐབ་ཏུ་འགོད་ཅིང་བསྐྱེད་པ་ནི།  མ་ཧཱ་གུ་རུ་པདྨ་ཐོད་ཕྲེང་རྩལ། སོགས་ནས།  རང་རང་ཆས་རྫོགས་ཉི་ཟེར་རྡུལ་ལྟར་འཁྲིགས། །ཡེ་ཤེས་ལྔ་རྫོགས་རྡོ་རྗེ་གསུམ་གྱི་དངོས།། ཨོཾ་ཧཱུྃ་ཏྲཱྃ་ཧྲཱིཿཨཱཿ ཨོཾ་ཨཱཿཧཱུྃ། དེ་ནས་ཕྱག་འཚལ་མཆོད་ཅིང་བསྟོད་པའི་རིམ།  ཨ་ཏི་པུ་ཧོཿ པྲ་ཏཱིཙྪ་ཧོཿ ཧཱུྃ་ཧྲཱིཿ མ་བཅོས་རང་བྱུང་སོགས་ནས།  བསམ་ཡས་རབ་འབྱམས་དཀྱིལ་འཁོར་ལྷ་ལ་བསྟོད། དཀྱིལ་འཁོར་ལྷ་ལ་བྱོན་སྐྱེམས་འབུལ་བ་ནི།  དཀྱིལ་འཁོར་ལྷ་རྣམས་ཅུང་ཟད་ཞལ་གདངས་པའི། །ལྗགས་དང་གཟར་བུ་གཉིས་ལ་ཧཱུྃ་གིས་མཚན། །དེ་ཡིས་སྲེག་བླུགས་བདུད་རྩིའི་རྒྱུན་གསོལ་བས། །གསང་གསུམ་མཉེས་ནས་བྱིན་རླབས་མཆོག་སྩོལ་དམིགས། ། རྩ་སྔགས་བདུན་གྱིས་དགངས་ཏེ་སྤྱི་དྲིལ་གྱིས། ལན་གསུམ་ཕུལ་ལ་འདོད་དོན་གསོལ་བ་ནི།  ཧཱུྃ། ཡེ་ཤེས་ཀློང་ཡངས་འཁྱིལ་བའི་ཐབ་ཁུང་དུ། །དམ་རྫས་བདུད་རྩིའི་སྲེག་བླུགས་ཕུལ་བ་ཡིས། །ཡེ་ཤེས་ལྷ་ཚོགས་ཐུགས་དམ་བསྐང་བ་དང་། །སྒྲུབ་པའི་འབྲས་བུ་དུས་འདིར་སྩལ་དུ་གསོལ། ། དེ་ནས་རྫས་རྣམས་རིམ་བཞིན་འབུལ་བ་ནི། སྙིང་པོའི་མཇུག་ཏུ་རྫས་སྔགས་བཏགས་པ་སྟེ། ཡམ་ཤིང་།  ཨོཾ་བོ་དྷི་བྲིཀྵ་ཡ་སྭཱ་ཧཱ། གྲངས་བསགས་མཐའ་རུ་སྔགས་ཀྱི་སྤེལ་ཚིག་ནི།  ཨོཾ་ཨཱཿཧ་ར་སོགས། དེ་ལྟའི་ཚུལ་གྱིས་རྫས་རྣམས་རྫོགས་པའི་མཐར།  ཧཱུྃ་ཧྲཱིཿ རིག་འཛིན་དཀྱིལ་འཁོར་ལྷ་ཚོགས་འཁོར་བཅས་ལ། །སྲེག་བླུགས་བདུད་རྩིའི་མཆོད་པ་ཕུལ་བའི་མཐུས། །བདག་ཅག་དཔོན་སློབ་ཡོན་མཆོད་འཁོར་བཅས་ལ། །བསམ་ངན་སྦྱོར་རྩུབ་འཆང་བའི་སྒོས་དགྲ་དང་། །སློབ་དཔོན་ལ་འཁུ་བསྟན་ལ་འཚེ་བའི་དགྲ། །དམ་སྲི་འགོང་པོ་བྱད་མ་རྦོད་གཏོང་མཁན། །མཐའ་དམག་ཀླ་ཀློ་དུག་མཚོན་གདུག་པའི་རིགས། ། མིང་མེད་རྡུལ་དུ་བརླག་པར་མཛད་དུ་གསོལ། ། དེ་ལྟར་འདོད་དོན་གསོལ་ཞིང་དམིགས་པའི་གནད།  དཀྱིལ་འཁོར་ལྷ་ཚོགས་རྣམས་ཀྱི་ཐུགས་ཀ་ནས། །འོད་ཟེར་མེ་དཔུང་ཚ་ཞིང་རྩུབ་པའི་དབལ། །འཕྲོས་ནས་ཡིད་ལ་དམིགས་པའི་དགྲ་དང་བགེགས། །ཚར་གཅོད་དྲག་པོའི་ཕྲིན་ལས་འགྲུབ་པར་དམིགས། ། གཤེགས་སྐྱེམས་གོང་གི་བྱོན་ཟན་ལྟར་ཕུལ་ལ། སོ་རྩི།  ཨོཾ་བཛྲ་ཏམྦུ་ལ་ཡེ་སྭཱ་ཧཱ། གོས་ཟུང་།  ཨོཾ་བཛྲ་ཝསྟྲ་ཡེ་སྭཱ་ཧཱ། ཉེར་སྤྱོད་སྨན་གཏོར་རཀྟ་འབུལ་བྱ་སྟེ།  ཨོཾ་གུ་རུ་དེ་ཝ་དྷཱ་ཀི་ནཱི་ས་པ་རི་ཝཱ་ར་བཛྲ་ཨརྒྷཾ་པྲ་ཏཱིཙྪ་ཡེ་སྭཱ་ཧཱ། པཱ་དྱཾ་ནས་བཟུང་ཤབྡ་འི་བར་དུ་འགྲེ།  མ་ཧཱ་པཉྩ་ཨ་མྲྀ་ཏ་ཁ་རཾ་ཁཱ་ཧི། མ་ཧཱ་རཀྟ་ཁ་རཾ་ཁཱ་ཧི། མ་ཧཱ་བ་ལིཾ་ཏ་ཁ་རཾ་ཁཱ་ཧི། དེ་ལྟར་མཆོད་ནས་བསྟོད་པ་བྱ་བ་ནི།  ཧཱུྃ་ཧྲཱིཿ མ་བཅོས་སྤྲོས་བྲལ་སོགས།  བསྟོད་པར་འོས་པ་སོགས། ནོངས་བཤགས་བཟོད་གསོལ་ཡིག་བརྒྱ་ལན་གསུམ་བརྗོད། སྲེག་རྐྱང་སྐབས་སུ།  ཨོཾ་ཨཱཿཧཱུྃ་མུཿས་གཤེགས། སྒྲུབ་མཆོད་འབྲེལ་ཚེ་ཚོམ་བུ་བཏེགས་བྱས་ལ།  དཀྱིལ་འཁོར་ལྷ་ཚོགས་སྒྲུབ་པའི་དཀྱིལ་འཁོར་ལ། །གཤེགས་ནས་གཉིས་མེད་ངོ་བོར་བཞུགས་སུ་གསོལ། ། སླར་ཡང་མེ་ཐབ་ཨགྣེའི་སྔགས་ཀྱིས་གསོ།  ཨོཾ་ཨགྣ་ཡེ་བཛྲ་ས་མཱ་ཛཿ ཛཿཧཱུྃ་བཾ་ཧོཿས་མེ་ལྷ་སྤྱན་དྲངས་བསྟིམ། གཤེགས་སྐྱེམས་སྔ་མའི་བྱོན་ཟན་ལྟར་འབུལ་ཞིང་། རྫས་ལྷག་སྔགས་དང་སྤེལ་ཚིག་ལན་རེས་ཕུལ། རྫོགས་མཐར་འདོད་གསོལ་བྱ་ཞིང་གཏོར་མ་ནི།  ཨོཾ་ཨ་ཀཱ་རོ་སོགས། སྔགས་རྒྱས་འབུལ་ཞིང་ཕྲིན་ལས་བཅོལ་བ་ནི།  ཧོ། དྲང་སྲོང་མེ་ལྷ་འཁོར་དང་བཅས་རྣམས་ཀྱིས། །ཟག་མེད་བདུད་རྩིའི་གཏོར་མ་འདི་བཞེས་ལ། །བསྟན་དགྲ་གནོད་བྱེད་དམ་སྲི་འགོང་པོ་དང་། ། བྱད་མ་རྦོད་གཏོང་བསམ་ངན་སྦྱོར་རྩུབ་འཆང་། །ཉམས་པ་བདུན་དང་ཞིང་བཅུ་ཚང་བའི་དགྲ། །མ་ལུས་དྲག་པོའི་ལས་ཀྱིས་ཚར་ཆོད་ཅིག ། ཉེར་སྤྱོད་སྔགས་ཀྱིས་མཆོད་ལ་བསྟོད་པ་ནི། ཧཱུྃ། ཚངས་པ་འཇིག་རྟེན་མགོན་གྱི་སྲས། །མེ་ལྷའི་རྒྱལ་པོ་དྲང་སྲོང་མཆོག །མཐུ་སྟོབས་རྫུ་འཕྲུལ་བསམ་མི་ཁྱབ། །འཁོར་དང་བཅས་ལ་ཕྱག་འཚལ་བསྟོད། །མ་འབྱོར་ལྷག་ཆད་ཉམས་ཆགས་སོགས། །སྲེག་བླུགས་དམ་ཚིག་ལས་འདས་ཤིང་། །ནོངས་པར་གྱུར་ཀུན་མཐོལ་ལོ་བཤགས། །བཟོད་བཞེས་ཚངས་པ་སྩལ་དུ་གསོལ། ། ཡིག་བརྒྱ་བརྗོད་ལ་སོ་རྩི་དང་། གོས་ཟུང་དཀྱིལ་འཁོར་སྐབས་ལྟར་འབུལ།  བདག་གི་དོན་དང་གཞན་གྱི་དོན། །སྒྲུབ་བྱེད་སྲེག་བྱ་ཟ་བ་གཤེགས། །ཇི་བཞིན་དུས་སུ་ཚུར་བྱོན་ལ། །བདག་གི་དངོས་གྲུབ་ཐམས་ཅད་སྒྲུབས།། བཛྲ་མཱུཿ ཡེ་ཤེས་མེ་ལྷ་རང་བཞིན་གནས་སུ་གཤེགས། །དམ་ཚིག་མེ་ལྷ་རང་གི་ལྟེ་བར་བསྟིམ། ། ཁྲག་ཆུས་མེ་བསད་ཐལ་བ་དགྲ་ཕྱོགས་གཏོར། ཡང་ན་རྒྱ་གྲམ་མདོར་མནན་ལས་ཀྱི་རྗེས། །མི་མངོན་བྱ་ཞིང་བཀྲ་ཤིས་སྨོན་ལམ་བརྗོད། །དེ་ལྟར་རིག་འཛིན་བླ་མ་སྒྲུབ་པའི་ཕྲིན་ལས་དང་འབྲེལ་བའི་ལས་བཞིའི་སྦྱིན་སྲེག་གི་ཆོ་ག་འདི་ཡང་། གཅུང་ཚུལ་ཁྲིམས་རྒྱ་མཚོ་སོགས་དོན་གཉེར་ཅན་འགས་བསྐུལ་བ་དང་སྐབས་སུ་བབ་པའི་དགོས་གལ་བྱུང་བས་མཚམས་སྦྱར་ཏེ་དཔལ་ཆེན་མཆོག་གྲུབ་རྒྱལ་པོའི་མིང་འཛིན་དེས་སྔ་འགྱུར་རིག་འཛིན་བརྒྱུད་པའི་ཞལ་ལུང་ཚད་ཐུབ་ཁུངས་སུ་བཟུང་ནས་བྲིས་པ་འདིར་ཉེས་འགལ་ཚོགས་རྣམས་བླ་མ་ལྷ་ཡི་སྤྱན་སྔར་འཆགས་ཤིང་དགེ་བས་མཆོག་ཐུན་ལས་ཀུན་ལྷུན་གྱིས་གྲུབ་པའི་རྒྱུར་གྱུར་ཅིག །
སརྦ་མངྒ་ལཾ།། །།